Škola za medicinske sestre Vinogradska

Vinogradska cesta 29

10 000 Zagreb

**ZAPISNIK S 3. RODITELJSKOG SASTANKA 1. a RAZREDA**

Dana 2. veljače 2022. godine s početkom u 18:00 sati održan je treći roditeljski sastanak 1. a razreda u učionici br. 41

**Prisutni**: 27 roditelja

**Odsutni**: tri roditelja (Bralić, Duspata, Zmajić – opravdano)

**DNEVNI RED**

1. Upoznavanje roditelja s novom razrednicom

2. Analiza uspjeha učenika i njihova vladanja

3. Razno

**Ad 1)** Roditelji su informirani da je završetkom polugodišta tekuće školske godine došlo do zamjene razrednice 1. a razreda jer je dosadašnja razrednica Ana Anić, prof., nastavnica Hrvatskog jezika promijenila radno mjesto, a razredništvo je preuzela Iva Ivić, prof., nastavnica Matematike.

Roditeljima je u pisanoj formi dostavljeno vrijeme konsultacija nove razrednice: utorkom od 9.30 do 10.25

**Ad 2)** Razrednica Ivić iznijela je roditeljima analiza dosadašnjeg uspjeha učenika i njihova vladanja iz koje je vidljivo da je odličnih učenika u razredu vrlo malo i da je vrlo velik broj negativno ocijenjenih učenika. Nadalje je naglasila da disciplina u razredu nije zadovoljavajuća. Razrednica je obećala roditeljima kako će se svesrdno truditi da se uspjeh u razredu popravi i pojedinačno razgovarati sa svakim od učenika koji imaju probleme s učenjem. Također će im organizirati pomoć u učenju.

**Ad 3)** Razrednica je roditeljima priredila prezentaciju plana rada razrednika, čime ih je upoznala s tim što mogu očekivati u narednom razdoblju: donacije za bolnicu, izlet u Vukovar, odlazak u kazalište itd.

**Razrednica**: Iva Ivić, prof.